Circulaţia rutieră va fi reluată, începând de duminică, 15 decembrie, pe Bulevardul Decebal, pe segmentul cuprins între Piaţa Muncii şi Strada Dristorului, pe două benzi pe fiecare sens, a informat, joi, Brigada Rutieră a Capitalei.



Primăria Sectorului 3 a închis, începând din 17 iunie, circulaţia rutieră pe Bulevardul Decebal, pe tronsonul cuprins între Strada Dristorului şi Piaţa Hurmuzachi, pentru lucrări de amenajare a unei parcări subterane cu 718 locuri, dintre care 30 destinate persoanelor cu dizabilităţi şi şase pentru motociclete. AGERPRES/(AS - autor: Mihaela Tudorache, editor: Claudia Stănescu, editor online: Anda Badea)